มาลองทานอาหารที่ร้าน เลอ มาย อัน  ร้านเวียดนามเก่าแก่ที่พึ่งทำการรีโนเวทใหม่ ร้านสวยสะอาดน่านั่ง มี 2 ชั้น ตกแต่งแบบน่ารักๆ

อาหารเวียดนามของที่นี่จะเป็นสูตรดั้งเดิม ตกทอดจากคุณยายของเจ้าของร้าน คุณตุ๊กตา เมนูเด็ดคือแหนมเนืองที่ใช้หมูย่างถ่าน ทานกับผักสดๆ เคียง ดีงามมาก จะสั่งเป็นเซตมาห่อเองหรือจะสั่งแบบห่อสำเร็จก็ได้ (แต่เราว่าห่อเองสนุกกว่า อร่อยด้วย) 

ปอเปี๊ยะทอดมาตอนยังร้อน กินกับน้ำจิ้มก็เด็ดใช้ได้ 

ขนมจีนหมูย่างคือดีย์ หมูที่นี่เค้าทำอร่อย ใช้ของดีค่ะ

อีกอย่างที่ชอบมากๆ คือข้าวผัดเลอมายอัน เป็นข้าวผัดกับผักดอง หมูยอ โรยด้วยหอมเจียว เสิร์ฟพร้อมน้ำซุป อร่อยไม่เคยกินที่ไหนมาก่อนเลย รสคล้ายๆ กับบะจ่าง ดีมากเลยค่ะ 

อาหารอร่อย คุณภาพดี บริการดี และไม่แพงเลย ตกจานละ 100 นิดๆ หรือมากกว่านิดหน่อย 